Skreia stasjon

Skreia stasjon i Østre Toten var endestasjon på Skreiabanen og åpnet 28. november 1902. Passasjertrafikken på banen ble nedlagt i 1963, stasjonen ble ubemannet i 1985, og Skreiabanen ble formelt nedlagt 1. februar 1988. Skinnene langs det meste av banen ble revet opp allerede i 1988, men på Skreia er det enkelte spor i stasjonsområdet.

Stasjonsanlegget ble tegnet av Paul Due. Stasjonsbygningen er i en dragestil som er gjenkjennelig fra en rekke av Dues stasjoner på Gjøvikbanen, som Gran, Jaren, Eina, Lunner, Hakadal og Kjelsås. I tillegg til ekspedisjonsbygning finnes godshus, uthus, lokstall og vognremisse. Tidligere var det også vanntårn, privet, kullskur og svingskive ved stasjonen.Aspenberg et al (2009), s. 134.

Stasjonsområdet har til tider vært noe gjengrodd, men er siden satt i stand. Anlegget fremstår i dag som relativt komplett og autentisk. Selve stasjonsbygningen huser en gave- og interiørbutikk.Ifølge Hartman et al (1997) brukes uthuset som lager og overnattingsrom, godshuset som lager, lokstallen som lager og garasje og vognremissen som lager. Stasjonsområdet er et samlingspunkt for forskjellige lokale arrangementer.

Skreia stasjon lå 21,97 km fra Reinsvoll.

Referanser

Kilder





 Eksterne lenker 

Bilder

Kategori:Jernbanestasjoner på Skreiabanen
Kategori:Jernbanebyggverk i Østre Toten
Kategori:Jernbanestasjoner åpnet i 1902
Kategori:1902 i Norge
Kategori:Jernbanestasjoner nedlagt i 1988
Kategori:Paul Due
Kategori:Nedlagte jernbanestasjoner i Norge